Държавен вестник, бр. 6, 2026 г., стр. 121

БРОЙ  6	
Д Ъ Р Ж А В Е Н  В Е С Т Н И К 	
СТР.  121  
 
 
Взаимоотношения: работи под надзора на инженер-технолог или друг специалист с по-
висока квалификация (висше образование). Комуникира с колеги от собствената си смяна, от 
други смени и отдели, както и с доставчици и клиенти. 
 
Личностни качества: отговорност, прецизност, техническа грамотност, основни умения за 
работа с документация, умения за работа в екип, комуникативност, адаптивност, умения за 
решаване на проблеми. 
2.3. Трета степен на професионална квалификация по професията  
Специалистът с трета степен на професионална квалификация по професията 
„Производство на хляб, хлебни и сладкарски изделия“ изпълнява производствени графици, 
функции, включващи организация и контрол на производствения процес, както и ръководни 
функции в рамките на малък екип. Той работи самостоятелно, като дейността му се проверява от 
инженер-технолога или друг ръководител, притежаващ съответното висше образование по 
специалността. 
Основни дейности: 
Организира производствения процес: изпълнява производствените графици и разпределя 
задачите между членовете на екипа, като взема предвид производствените мощности, наличните 
ресурси и сроковете за изпълнение на поръчките; следи за наличието на необходимите ресурси 
(суровини, материали, персонал), като прави заявки, координира доставките и организира 
работата на персонала; проследява правилната организация на работните места и осигурява 
тяхната ефективност, организира потока на материалите. 
Контролира производствения процес: извършва мониторинг на технологичните параметри 
на продукцията, като редовно проверява и записва стойностите на температура, налягане, рН, 
влажност и други показатели и анализира данни и следи за отклонения от зададените стойности; 
идентифицира отклонения от технологичните режими, като анализира причините за тях и 
предприема мерки за предотвратяване на повторната им поява; прилага коригиращи действия за 
възникнали проблеми, като настройва оборудването, променя параметрите на процесите или 
прилага други стандартни процедури в рамките на своите правомощия. При други възникнали 
проблеми информира прекия ръководител. 
Ръководи малък екип от хора: разпределя работните задължения и дава инструкции на 
подчинените, като ясно формулира целите и очакваните резултати и осигурява необходимите 
ресурси и информация; мотивира и подкрепя членовете на екипа, като създава позитивна работна 
атмосфера, насърчава сътрудничеството и дава признание за постиженията; оценява работата на 
подчинените и дава обратна връзка, като редовно наблюдава изпълнението на задачите, дава 
конструктивни коментари и провежда периодични атестации; обучава нови служители и 
осигурява тяхното въвеждане в работата, като ги запознава с процесите, оборудването и 
правилата за безопасност; координира дейностите между различните производствени участъци и 
осигурява спазването на производствения график.  
Управление на хранителните загуби: отчита причините за възникване на хранителни 
загуби в производствения участък и предлага мерки за тяхното предотвратяване. 
Прилагане на устойчиви и екологосъобразни практики: прилага мерките за пестене на 
вода, енергия и други ресурси в производствения участък; спазва принципите за подобряване на 
екологичните показатели на производствения процес; координира разделното събиране и 
управление на отпадъците в своята зона на отговорност.